
Vobis  ducibus  felix  rei  medicae  studium  in- 

ruistis,  f ruamini — Valete. 

Patrum  optime,  hirque  cunctis,  ut  privatum 
decet,  virtutibus  praedite,  utinam  aeque  tali 

patre  ac  tam  civi  bono  essem  filius  dignus,  sem- 
perque  fuissem  et  gratus  ;  te  adjuvante  profec¬ 
to  honore  Medicinae  summo  ornatus  sum,  et  per 
me  solum  nihil  unquam  efficere  poteram — Salve, 

DISSERTATIO 


INUGURALIS, 

SE 

/ 

AURE  HUMANA. 


AUCTORE  BENJAMINO  HARDTMAN, 

-  A'  ■■  ■■  - 


PROOEMIUM. 

/ 

1  *  ^ 

Res  naturae  mortalibus  semper  et  miraculo  et 
curae  fuerunt ;  quae  sit  mens,  et  quomodo  affi¬ 
ciamur  illarum  conscii,  ut  intelligerent,  viri  ope¬ 
ram  dederunt,  acumine  ingenii  ac  mente  maxi-, 
me  praediti. 

Inde  ortae  quaestiones  duae :  altera  de  re¬ 
bus  quibus  afficimur ;  altera  de  fabrica  et  con¬ 
stitutione  corporis  nostri,  quibus  fit,  ut  hae  res 

# 

actionem  mentis  concitent. 

A 


DE  AURE  HUMAKA.^ 


Quaestiones  illae  quidam,  omnes  ferh  re& 
quas  homines  cognoscere  cupiant,  complectun¬ 
tur,  ut  aliquis  mortalium  unus  consideret,  ni¬ 
miae  ;  partim  aut^m  omnium  san^  est  Philoso¬ 
phorum.  • 

\ 

Semter  merito  sapientes  quaestionem  de 
corpore  humano  plurimi  fecerunt,  atque  fabri¬ 
cam  ejus  et  functiones  partium  multo  studio 
multaque  diligentia  persecuti,  quia  quae  secun¬ 
dum  naturam  essent,  ea  sumenda,  voluerunt,  et 
maxima  aestimatione  dignanda. 

Fortunatum  ver6  fuisset,  homines  si  na- 

r 

turam  semper  consuluissent,  sed  ficta  animi  ma¬ 
ximos  etiam  in  errorem  induxisse,  fatendum, 
Visum  ex  aethere ;  olfactum  ex  aere ;  audi- 
tum  ex  igne  ;  gustum  ex  humido  ;  tactum  ex 
terra  fieri  ”  dixit  Hippocrates  ipse.  ^ 

■*  De  hominis  structura  Liber  ad  Perdiccam  Macedonum  regem. 

Comperti  sunt  sensus  per  quos  imagines 
rerum  ad  mentem  adeant,  sed  quae  sit  mens 
ipsa,  etsi  summa  subtilitate  saepissimi  actum, 
sumus  fortassi  in  omne  aevum  ignoraturi,  cum, 
quae  ad  mentem  pertinent,  sensus  nostros  effm 
gere  videatur,  et  omnis  scientia  aliquid  debeat 
habere  manifestum,  sensu  comprehensum,  ex 
quo  oriatur,  et  crescat.  ^ 

• » 

Videtur  tamen  haud  multitm  nostra  intei- 

/ 

esse,  quae  sit  mens,  aut  quaerere  aut  cognosce¬ 
re  ;  caeterum  quin  sensus  et  usus  eorum  intelle¬ 
ctu  sint  dignissimi,  nunquam  omninb  est  dubita¬ 
tum.  De  quibus  Cicero  Romanorum  tam  phi-  ' 

losophorum  quam  oratorum  facili  princeps  it^ 

\ 

scripsit,  t  ‘‘  Sunt  ex  terra  homines  non  ut  in- 
“  colae  et  habitatores,  sed  quasi  spectatores  su- 
perarum  rerum,  atque  caelestium,  quarum 
‘‘  spectaculum  ad  nullum  aliud  genus  animan- 

m 

*  Seftec,  Ep.  CXXIV. 
t  Cicero  de  Nat.  Deor.  L.  II. 


r 


I 


4  DE  AURE  HUMANA. 

tium  pertinet.  Sensus  autem  interpretes  ac 
nuncii  rerum,  in  capite  tanquam  in  arce  miri- 
fice  ad  usus  necessarios,  -et  facti  et  collocati 
sunt.  Nam  oculi  tanquam  speculatores  al- 
tissimum  locum  obtinent,  ^  ex  quo  plurima 
conspicientes  fungantur  suo  munere.  Et 
aures,  quae  sonum  recipere  debeant,  qui  na- 
tura  in  sublime  fertur,  rect^  in  altis  corporis 
partibus  collocatae  sunt.  Itemque  nares,  eo 
quod  omnis  odor  ad  superiora  fertur,  rect^ 
‘‘  sursum  sunt ;  et  quod  cibi  et  potionis  judici- 
um  magnum  earum  est,  non  sine  causa  vici- 
nitatem  oris  secutae  sunt :  jam  gustatus,  qui 
sentire  eorum,  quibus  vescimur,  -genera  de- 
“  beret,  habitat  in  ea  parte  oris,  qua  esculentis 
“  et  poculentis  iter  natura  patefecit.  Tactus 

s 

“  autem  toto  corpore  aequabiliter  fusus  est,  ut 
omnes  ictus,  omnesque  nimios  et  frigoris  et 
caloris  appulsus  sentire  possimus. 

Superstitio  cert^  veterum,  ne  corpus  hu- 

I 

manum  post  mortem  perscrutaretur,  mal^  prp- 

hibuit,  sed  illa  demum  feliciter  pulsa  minoribus 
hoc  facere  contigit,  et  melioribus  auspiciis  om¬ 
nes  scientiae,  ad  artem  salutiferam  promoven¬ 
dam  necessariae,  magnos  progressus  fecerunt, 

et  aliae  quoque  ut  ht,  quoniam  omnes  ar- 

/ 

tes  quae  ad  humanitatem  pertinent,  habent 
quoddam  commune  vinculum,  et  quasi  cogna¬ 
tione  quadam  inter  se  continentur. 

»  »  k 

.  '  J  r  ■ 

Interea  auditus  vel  organa  sensuum  quam 
accuratissimi  explorata  fuere,  et  ita  multa  de  his 

comperta ;  ac  profecto  de  quovis  illorum  scrip- 

« 

sisse  aliquem  summos  medicinae  honores  affec- 

* 

tantem  neque  pudeat  neque  pigeat ;  utinam 
etiam  quaedam  de  aure  functione  ejus  scriptu¬ 
rus,  aliquid  novi  haberem,  sed  legi  almae  ma¬ 
tris  pareo  scribens,  non  voluntati  meae  nec 
consilio. 

I 

*  Cic.  pro  Arch.  Poet.  Orat. 


I 

DE  AURE  HUMANA. 


DE  SONO. 


Antequam  auris  fabricam  describere  caepi, 
pauca  de  sono  dicere  haud  alienum  videtur,  cum 
sonus  profecto  fuerit,  qui  homines,  ut  aurem 
perscrutarent,  incitaverit. 

Effectus  corporum  motorum  auditum  fa¬ 
ciens,  quaedam  res  externa,  sonus  appellatus, 
antiquitus  credebatur,  non  tamen  a  Zenone  qui 
hunc  corporibus  motis  attribuerit,  *  et  postquam 
revivixerint  literae  bonae,  hunc  ab  aere  com¬ 
moto  pendere  celeberrimi  et  hominum  ingenio¬ 
sissimi  demonstrarunt,  inter  quos  Bacon,  Kir- 
cher,  Galileo,  Newton. 


*  Vid.  Diog.Laert.  I.  vii.  §  158. 

Inde  ratio  vocis,  musicae  et  omnis  sono¬ 
rum  modi  pulcherrima 'deducta. 

Caeterum  non  aer  solus  atque  unicus  com¬ 
motus  sonum  per  aurem  concitat,  sed  etiam 
fluida  omnia  et  solida,  ut  experimenta  iterum 
atque  iterum  repetita  testantur. 

Postquam  sonum  nihil  esse  nisi  effectum 
quendam  corporum  vibrantium  inter  omnes  con¬ 
stiterit,  in  fabricam  auris  explorandam  huma¬ 
nae,  navaverunt  Viri  maximi  ut  Monro,  Scarpa, 
Camper,  Comparetti,  qui  multa  nova,  et  mira 
ostenderunt,  et  tam  scientiam  quam  dubitatio¬ 
nem  nostram  adauxerunt. 

Interea  multa  alia  animalia  audire  com¬ 
pertum,  et  omnia  audire  versiraile  factum  est. 

« 

*  Professor  Scarpa  piscibus  cartilageis  iiaeatum  auditorium  exter» 

jium  strenue  negavit,  contra  autem  verum  es«e  Monro  secundus  de¬ 
monstravit  ;  inter  bos  quoque  de  nervi  auditorii  in  laminam  cochleae 

DE  AURE  HUMANA. 


Sonum  nihil  esse  nisi  corporum  motorum 
effectum  quendam  per  aurem  evidentissime  pro¬ 
ductum,  ostento,  aurem  describendam,  quod 
plurimum  nostra  refert,  peto. 


DE  AURIS  FABRICA. 


Auris  vel  organon  auditus  in  osse  tempo¬ 
ris  dicto  situm  est,  in  homine  multisque  aliis 
animalibus  satis  conspicuum. 

Auris  humana,  partem  petrosam  ossis  tem¬ 
poris  maxime  occupans,  sese  sponte  ut  nobis 


spiralem  distributione  quam  acerrime  disputatum  est ;  demum  tamen 
omnes  Scarpam  omnino  errasse  sunt  certiores  facti)  et  quod  in  ISdonro 
“  Specimen  fabricae  mirificae,”  dixit,  fuit  plane,  ignorantiae  suae. — 
Vid.  Observations  on  the  Organ  of  Hearing,  in  Man  and  other  Ani- 
mals,  by  Dr  Monro,  Sen. 

videtur,  in  tres  partes  dividit,  externam  scili¬ 
cet,  mediam  et  internam. 

Auris  externa  ex  auricula  et  meatu  audi¬ 
torio  externo  constat. 

Auris  media  ex  tympano,  tuba  Eustachia- 
n^,  et  cellulis  mastoideis. 

Auris  interna  ex  labyrintho  et  meatu 
auditorio  interno.  \ 


DE  AURE  EXTERNA. 

f  > 

A 

'  i 

Haec,  ut  supra  dictum,  auriculam  vel  au¬ 
rem  vulgo  appellatam,  et  meatum  auditorium 
externum  comprehendit. 

DE  AURE  HUMANA. 

Auricula  in  partes  duas,  primam  scilicet 
vel  alam,  quae  est  pars  superior  et  major,  'et 
lobum  *  dividitur. 

Pinna  praecipub  ex  cartilagine  facta,  su¬ 
perficie  inaequalis  est. 

Margo,  ejus  interior  antihelix  vel  anthelix 
est,  quae  a  superiore  parte,  in  ramulos  binos 
dividitur. 

Tragus  paulum  eminet  et  meatum  exter¬ 
num  partim  obtegit,  parti  helicis  inferiori  et  an¬ 
teriori  adjunctus. 


*  Auricula  apud  veteres  lobum  praecipue  significabat,  et  sedem 
memoriae  credebatur. 

Est  in  aure  ima  memoriae  locus,  quem  tangentes  antestantur. 
Plin.  I.  xi.  c.  45.  ad  quem  morem  alludit  Horatius. 

I 

- Casu  venit  obvius  illi 

Adversarius ;  et,  quo  tu  turpissime  ?  magna 
Exclamat  voce  :  et,  licet  antestari  ?  Ego  vero 

Oppono  auriculam :  rapit  in  jus.  clamor  utrinque, 

✓ 

Ttr’ dique  concursus;  SIC  me  servavit  Apollo.  L.  1.  Sat.  ix. 

Antitragus  alterius  h  regione  extremitati 
antihelicis  posteriori  adjunctus. 

\ 

Cavitas  innominata  inter  helicem  et  anti¬ 
helicem  est. 

Scapha  vel  fossa  navicularis  inter  ramulos 
antihelicis. 

Concha  infra  antiheliuem  cava,  in  partes 
binas  per  helicem  divisa,  quarum  inferior  in 
meatum  ducit. 

» 

Lobus  ex  tela  cellulosa  adipis  paullulum 
continente  constat. 

Auriculam  operiunt  tegumenta  communia, 
quam  alibi  tenuiora,  et  ductuum  orificiis  multis 
sebaceorum  perforata. 

Auriculam  gubernant  musculi  quorum  al¬ 
teri  huic  cum  capite  communes,  alteri  huic  pro- 

prii  sunt,  quos  describere  et  longum  et  inutile 
est. 

Meatus  auditorius  externus  forma  ova¬ 
lis,  initio  ex  cartilagine,  deindb  ex  osse,  ab  con¬ 
cha  introrsum,  sursum,  antrorsumque  dirigitur, 
et  membrana  tympani  dicta  terminatur. 

Tegumenta  similia  meatui  inserviunt,  sub¬ 
ter  quibus  glandulae  ceruminosae,  und^  per 
ductus  transmittitur  cerumen,  quod  aut  animal- 
cula  aut  alia  nociva  arceat 

Arteriae  ejus  a  temporali  et  occipitali, 
quae  ambae  a  carotidaea  externa  veniunt. 

I 

Venae  ad  utramque  jugularem  adeunt. 

Nervi  a  ramulo  tertio  paris  quinti,  et  por¬ 
tione  dura  septimi  etiam  a  paribus,  primo  et 
secundo  cervicalium  veniunt. 

DE  AURE  MEDIA. 


Auris  media,  inter  externam  est  et  inter¬ 
nam,  locus  Jnaequalis  cavis  plurimis  notus,  ut 
supradictum,  ex  tympano,  tuba  Eustachiana  et 
cellulis  mastoideis  constans. 

Ea  pars  Auris  Mediae  tympanum  appella¬ 
ta,  forma  irregularis,  quodammodo  ovalis,  vix 
dimidium  pollicis  lata,  a  membrana,  quae  mea¬ 
tum  externum  claudit,  incipit. 

i 

Illi  praecipua  sunt. 

I 

Membrana  ovalis,  pellucida,  impervia, 
ex  tegumentis  meatus  et  tympani  composita, 
sulco  circulari  infixa,  oblique  posita,  ut  pars  in¬ 
ferior  meatus  longior  fiat.  Hujus  arteriae  ex 


j 

stylomastoidea  veniunt,  quae  ut  radii  elegan¬ 
ter  distribuuntur,  foetui  plurimae. 

Pars  parvula  exterior  aquaeductus 
Fallopii ;  Pars  quoque,  quae  situm  canalis  semi¬ 
circularis  exterioris  indicat.  Promontorium,  E- 
minentia  pyramidalis,  Canalis  tensoris  tympani. 

Supra  promontorium  fenestra  ovalis  est, 
quorum  latera  et  superius  et  inferius  sursum 
convexa  sunt. 

% 

Infra  fenestram  ovalem,  infra  quoque  et 
ponfe  promontorium  fenestra  rotunda  obliqui 
posita  est,  utramque  membranae  propriae  clau¬ 
dunt.  ^ 

Tympano  sunt  intus  quatuor  ossa  mi¬ 
nima,  auditus  ossicula  nominata,  ita  inter  se 


*  Comparetti  fenestram  rotundam  tympanum  quasi  alterum  esse 
invenit. 

connexa,  ut  a  membrana  tympani  fenestram  ad 
ovalem  transversi  pertineant.  His  sigillatlm 
nomina  sunt  indita,  Malleus,  Incus,  Os  orbicu¬ 
lare,  et  Stapes.  Quidam  amicus  mei  os  orbi¬ 
culare  nihil  esse  nisi  processum  incudis,  ita  ossi¬ 
cula  tria  tantum  se  certiorem  fecit :  hanc  rem 

i 

tamen  in  medio  relinquam. 

Apparet  inter  crura  stapidis,  membrana 
pellucida  pulchra,  cui  sunt  vasa  sanguifera. 

A  membrana,  ut  voluit  Bichat  celeberri¬ 
mus,  serosa  tympanum  tegi,  ut  putemus  est,  quae 
ossicula,  veluti  peritonaeum  intestina,  involvat, 
et  quae  partim  saltem  membranas  foramina  va¬ 
ria  claudentes,  componant. 

Musculi  proprii  ossicula  movent. 

Tuba  eustachiana  a  parte  tympani  ante¬ 
riore,  ad  radicem  usque  processus  pterygoidei 

ossis  sphenoidei  extenditur,  et  ut  tympanum 
cum  ore  communicet,  efficit. 

"i  Cellulae  mastoideae  pon^  sitae  cum 
parte  *  tympani  posteriore  et  superiore,  via  haud 
ita  parva,  communicant.  Foetui  absunt. 


DE  AURE  INTERNA. 

Aurem  internam  in  Labyrinthum  et  Me¬ 
atum  auditorium  internum  dividimus. 

Labyrinthus  a  tympano  per  septum  os¬ 
seum  separatus,  similitudine  loci  antiquitus  vel 
potius  in  fabulis  vatum  descripti,  multis  viarum 
ambagibus  inflexi,-  nominatus,  ex  vestibulo, 
cochlea,  et  canalibus  semicircularibus  constat. 

Vestibulu3i  cochleam  inter  et  canales  se¬ 
micirculares  situm,  ovale  et  grani  hordei  nudi 
mangitudine  est. 

Ibi  insunt  cava  tria  contigua,  semi-ovale 
scilicet,  supra;  hemisphericale,  infra;  sulcifor- 
me,  pon^. — Varia  foramina  quoque,  quae  cum 
partibus  vicinis  communicant,  fenestra  ovalis  qua 
cum  tympano ;  foramen  quoddam,  quo  cum 
cochlea ;  quinque  foramina  alia,  quibus  cum 
canalibus  semicircularibus :  meatum  versus  au¬ 
ditorium  internum  plurima  foramina  quam  exi¬ 
gua,  quibus  nervi  immitantur,  et  ductus  duo 

coniformes  aquaeductus  Cotunnii  nominati. 

/ 

Cochlea  ante  vestibulum  sita,  basis  ejus 
apud  meatum  internum,  apex,  initium  versus 
Tubae  Eustachianae. 

Ei  sunt  canales  duo  scalae  dicti,  quorum 
gyri  vel  flexus  cochleae  animalis  domum  refe- 
ferentes  spiris  vertuntur. 

c 

Cochlea  flexus  binos  et  semissem  habety 
alterum  et  majorem  et  latiorem. 

Gyri  Columnae  centrali  vel  axi  circumdan¬ 
tur,  ex  conis,  quorum  apices  coeunt,  binis  cavis, 
altero  modiolo,  altero  infundibulo,  nominatis, 
facto. 

Modiolus  major  axis  pars  est,  et  a  basi 
incipit ;  ramum  portionis  mollis  septimi  paris 
excipit,  et  per  foramina  plurima,  ramulos  mini¬ 
mos  illius  nervi  ad  scalas  transmittit. 

r 

♦ 

Modiolus  ex  laminis  binis,  inter  quas  mul¬ 
tae  cellulae  sunt  et  viae,  medio  gyro  secundo 
terminatur. 

Infundibuli  basin  cupola  operit. 

I 

Scalae  inter  se  per  laminam  spiralem  vel 
scalarum  septum  dividuntur,  cujus  pars  major 

modiolo  fixa  ossea,  minor  autem  est  membranea 
a  Valsalva  Cochleae  Zona,  dicta. 

Laminae  spiralis  pars  ossea,  ex  binis  lami¬ 
nis  perquam  tenuibus,  quae  cribriformes  coeunt 
ubi  Zona  incipit,  multum  et  varie  perforatae, 
componitur, 

Lamina  spiralis,  scalae  ubi  finiuntur,  ha¬ 
mulum  facit. 

Alter  canalis  scalarum  cum  vestibulo  com¬ 
municat,  ergo  Vestibuli  Scala  vocatur;  alter  mi¬ 
nor  cum  tympano  per  fenestram  rotundam,  ergo 
Scala  Tympani. 

Septum  inter  binos  gyrorum  flexus,  velut 
pars  ossea  laminae  spiralis,  ex  binis  laminis  inter 
se  paululum  distantibus,  constat.  Hoc  benb 
ostendit  Monro  secundus,  aliter  autem  dixe¬ 
runt  Du  Verney,  Cassebobm,  Scarpa,  "  ; 


I 


I 

Canales  cochleae  apicem  versus  angustio¬ 
res  fiunt  ubi  inter  se,  infundibulo  facto,  commur? 
nicant,  et  hic  est  Cassebohmii  canalis  scalarum 
communis. 

Canales  semicirculares^  pone  vestibulum  siti, 

\ 

tres  sunt,  superior  vel  verticalis,  posterior  vel 
obliquus,  exterior  vel  horizontalis. 

Hi  cum  vestibulo  propterea  per  quinque 

\ 

orificia  tantum  communicant,  quod  canales  su¬ 
perior  et  posterior  orificio  communi  aperti 
sunt,  quorum  singulis  alter  finis  amplior,  ampul- 
lam  format. 

Labyrinthi  cavis  et  viis  periosteum  est, 
quod  membranas  varias  partim  efficiat,  ut  zp- 
nam,  membranam  tympani  secundarii. 

Praeter  periosteum  est  vestibulo,  cochleae, 
et  canalibus  semicircularibus  membrana  quaedam 
pulposa,  quae  portionis  mollis  ramulos  excipit. 

Illa  in  '  vestibulo  saccus  fit,  cavo  ubi  est 
forma  similis,  septum  ejusdem  naturae  inveni¬ 
tur,  a  Dre  Meckel  septum  vestibuli  nervoso- 
membranaceum,  dictum. 

In  cochlea  membrana  pulposa  periosteum 
tangit,  separatu  tamen  haud  difficilis. 

A  PERIOSTEO  autem  canalium  semicircularb 
um  aliquantulum  distat. 

Arteriae  labyrinthi  ramulo  exiguo  uno 
et  altero,  maximb  a  vertebrali  ortae  per  lami¬ 
nam  meatus  interni  cribriformem  veniunt. 

i 

Venae  sinus  laterales  intrant. 

Nervi  a  pare  septimo  omnino  derivantur. 

Anno  m.dcx.lx.  Cotunnius,  se  labyrinthum 
semper  aqua  plenum  invenisse  edidit,  quod,  post 
multam  disputationem,  confirmatum  fuit. 

Labyrinthus  infantium  pene  aeque  mag¬ 
nus  et  durus  ac  adultorum  est. 

Meatus  auditorius  internus,  in  parte  pos¬ 
teriore  portionis  petrosae  ossis  temporis  situs, 
ubi  sunt  fossulae  binae,  major  inferior,  minor 
superior,  jugo  acuto  inter  se  separatae. 

Pars  anterior  fossulae  •  inferioris,  per  quam 
plurima  foramina,  ut  ramuli  portionis  mollis  ner¬ 
vi  septimi  ad  cochleam  transeant,  permittit,  quo¬ 
rum  per  unum  medium  aliis  majus  ramulus  ad 
infundibulum  transit, 

Partis  ejus  posterioris  per  pluria  foramina 
ramuli  ad  vestibulum  et  canales  semicirculares 
transeunt. 

In  fossula  superiore  viae  sunt  binae ;  altera 
posterior  et  minor,  per  quam  nervi  ad  vestibulum 
adeant ;  altera  anterior  et  major,  canalis  vel  FaL 


DE  AtJRE  HUMANA* 


25 


iopii  aquaeductus  est,  quem  occupat  portio  dura 
paris  septimi.  Hic  canalis  per  partem  petro¬ 
sam  ascendit  cum  foramine  innominato  commu¬ 
nicans,  deinde  inter  fenestram  ovalem  et  cana¬ 
lem  semicircularem  externam  cum  tympano 
"  communicans  descendit,  foramen  stylomastoi¬ 
deum  faciendus. 

Nervus  auditorius  h  duobus  ramis  compo¬ 
nitur,  altero,  portione  dura,  altero,  portione  mol¬ 
li,  dicto. 

Nervi  auditorii  truncus  dur4  matre  invo¬ 
lutus  meatum  internum  intrat. 

Portio  dura  canalem  Fallopii  occupat,  et 
per  foramina  varia,  musculo  stapedio,  et  cellu¬ 
lis  mastoideis  ramulos  minimos  dat. 

Ramulus  unus  reflexus,  per  foramen  partis 
petrosae  innominatum,  cum  parte  secunda  quinti 
paris  communicat. 

-  Ramulus  alter,  chorda  tympani  dictus,  per 
cavum  tympani  inter  crus  incudis  interius,  et 
mallei  manubrium  transit,  et  latus  tubae  Eusta- 
chianae  exterius  percurrens,  cum  ramulo  paris 
quinti  linguali  se  conjungit,  musculis  mallei  et 
membranis  tympani  distributus. 

Portio  dura  foramine  stylo-mastoideo  re¬ 
licto  faciem  suppeditat. 

Portio  mollis  duas  in  partes  praecipuas 
dividitur,  quarum  altera  cochleae,  altera  vesti¬ 
bulo  et  canalibus  semicircularibus,  inservit. 

ScARPA  nervum  hunc  tripartitum  labyrin¬ 
thum  pervadere  invenit. 

Ramuli  cochleae  per  laminas  modioli  cri- 
briformes  ad  membranam  pulposam  scalarum 
ti'ansniittuntur. 

Ramuli  septa  quae  cochleae  gyros  et  gy- 

rorum  scalas  faciunt,  et  extr^  et  intra  perva¬ 
dunt. 

-j 

Ramuli  maximi  et  plurimi  laminam  spi¬ 
ralem  suppeditant,  et  ibi  plexum  perquam  invo¬ 
lutum  faciunt,  cujus  fila  primo  opaca  postea  au¬ 
tem  retinam  colore  imitantur,  illa  eam  circiter 
partem  membranae  pulposae  a  modiolo  maximi 
distantem  finiuntur,  et  ut  videtur  coeunt. 

Per  laminam  cribriformem,  modiolo  cum 
infundibulo  communem,  ultimi  nervi  hujus  por¬ 
tionis  transeunt,  membranae  infundibuli  desti¬ 
nati. 

Ea  pars  portionis  mollis,  quae  sit  vestibu¬ 
lum  et  canales  semicirculares  aditura,  unum 
ramulum  per  foramen  posterius  in  partem  mea¬ 
tus  interni  superiorem,  caeteros  per  foramina  in 
parte  ejusdem  inferiore  et  posteriore  dimittit. 

Foraminibus  exeuntes  nervi  plexum  quen-  • 
dam  efficiunt,  deinde  pellucidi  fiunt,  extra  sac¬ 
cum  vestibuli  et  ampullas  membranaceas  non 
cernendi. 

I 

Ille  Doctor  Monro  secundus,  labore  et 
diligentia  insigni,  plurima  nova  de  portionis 
mollis  in  omnes  labyrinthi  partes  distributione 
ultima,  in  medium  protulit. 

\ 

RATIO  AUDITUS. 

Cognitis  praecipub  aeris  motibus,  aurisque 
fabrica,  auditus  quo  perficiatur,  modus  ita  expli¬ 
catur. 

Auricula  aera  moventem  excipit,  vibratio¬ 
nes  colligit,  quae  in  meatum  externum  mittantur.^' 


*  Cujus  rei  exempla  in  animalibus  inferioribus  notatu  dignissima 


dedit  Darwin. 

-  Meatus  ille  aera  vibrantem  in  membranam 
tympani  dirigit. 

Membrana  illa  ab  aere  impuls^^  vibratio¬ 
nes  in  tympanum  transeunt,  aere  tepido,  per 
tubam  Eustachianam  admisso,  plenum. 

/ 

Tympani  a  parietibus,  et  cellulis  mastoi- 

« 

deis  vibrationes  reflectantur  et  augentur;  interea 
autem  motus  per  ossicula  auditus  et  fenestram 
ovalem  recte  in  labyrinthum  partesque  ejus 
omnes  continuetur,  scala  tympani  excepta,  quae 
maxime  per  fenestram  rotundam,  vel  tympanum 
alterum  afficiatur, 

Labyrinthi  aqua  motus  vibrantes  vel  undu- 
lae  per  membranam  fenestrae  rotundae,  et  a  basi 
stapidis,  ad  membranam  pulposam  perducuntur. 

Hisce  praemissis,  effectu  quodam  admira¬ 
bili  et  inexplicabili  nervorum  auris,  sonum  per¬ 
cipimus,  quo  facto  audire  dicimur. 

Tandem  finienti  permittatur,  ea  quae  pau¬ 
lo  remotiora  videntur,  excutere. 

Itaque  multum  errarunt  auctores,  qui  dix¬ 
erunt  ab  auricula  sonum  colligi,  a  tympano  am¬ 
plificari,  indeque  a  labyrintho  accipi  etc.  quo¬ 
niam  auditus  ipse  ultima  actio  sit.  Ad  auditum 
sane  excitandum  necessariae  sunt  vibrationes, 
hae  tamen  minimb  auditus  sunt;  ad  summum 
hae  causa,  ille  effectus,  quoniam  auditus  sensus 
est  quidani  motis  corporibus  aliis,  simulque  aere 
per  aurem,  animo  impressus. 

I 

Caeterum  inter  auditum  et  sonum  non  bene 
neque  satis  accurate  distinguitur.  Auditus  ad 
organum  sensus,  sonus  ad  causam  maximb  refe¬ 
rendus.  Sonum  audire  optirnb  dicimus,  minimb 
tamen  auditum  audire;  sonus  acutus,  obtusus, 
ab  auditu  acuto,  obtuso,  planb  omnino  differt. 

Multae  utique  res,  quibus  auditui  opus, 
compertae  sunt ;  sed  cur  quo  motu  libet  rerum 
conscii  fieremus,  penitus  ignotum  est ;  quo  cog¬ 
nito,  quidem,  quae  causa  sit  mentis  liqueret, 
quam  alii  in  igne,  alii  in  spiritu  vel  aethere  sub¬ 
tili,  alii  in  principio  vitae  quodam,  alii  in  fabrica 
corporis  ipsa,  putavere,  alii  in  pluribus,  alii  in 
omnibus  his.  Quidam  liquere  ipsis  aliquam 
ex  istis  causam  esse  dixerunt  ;  sed  non  liquere, 
quae  esset.  Illud  ante  omnia  nobis  dicendum 
est,  opiniones  sive  antiquas  sive  hodiernas  non 
solum  parum  exactas  esse  et  rudes  sed  inanes. 


O  curas  hominum  !  O  quantum  est  in  rebus  inane !  Persii  Sat.  I. 


Quin  tamen  leges  vitae,  vel  quibus  anima, 
■•0 

animus,  mens,  corpus  regunt,  et  illa  omnia  inter 
se  mutuo  conjunguntur,  fuerint  cognitae  minime 
desperandum;  plurimum  sane  ad  inveniendum 
confert  qui  sperat  posse  reperiri.  Singula  natu¬ 
rae  persequamur  strenui,  et  conferamus.  Magni 
profectb  animi  res  est  rerum  naturae  latebras 

dimovere,  nec  contentum  exteriori  ejus  con- 
spectu,  introspicere  et  in  secreta  descendere. 
Cum  excusatione  etiam  errores  audiendi  sunt; 
nulla  res  consummata  est,  dum  incipit,  nec  in 
hac  tantum  re  omnium  maxima  atque  involu¬ 
tissima,  in  qua  etiam  cum  multum  actum  erit, 
omnis  tamen  aetas,  quod  agat,  inveniet,  sed  in 
omni  alio  negotio,  long^  semper  a  perfecto  sunt 
principia.  Nil  tamen  desperandum,  repeto,  na¬ 
tura  duce.  Nova  omnia  sunt  et  difficillima 
primo  tentantibus ;  tentent  nihilominus,  ex¬ 
periantur,  ex  exemplis  maximorum  hominum 
ac  gloria  accensi :  labor  omnia  vincit  impro- 
bus,^’  *  inventa  fuerint,  quae  studiosis  honori 
maximo,  omnibus  utilitati  summae  erunt. 


*  Virgil.  Eclog. 

